
VEJLEDNINGSSIDE – SKAL SLETTES.
Denne side hjælper dig med at udfylde aftalen. Aftalen starter på side 2. 

Før du sender til aftaleparten, skal du:
· Slette denne side. Det gør du ved at markere al tekst og tryk ’Delete’.
· Slette de grå hjælpetekster og kommentarer.
· Kontrollere at alle felter er udfyldt.


Databehandleraftale
Brug en databehandleraftale, når en ekstern part behandler personoplysninger på vegne af AAU og efter AAU's instrukser. Det kan fx være en IT-leverandør, en cloud-løsning eller en anden leverandør, der hjælper med at behandle personoplysninger.

Er du i tvivl om, hvorvidt der er tale om en databehandler eller fælles dataansvar, bør du afklare rollerne først. Læs mere om roller, deling og videregivelse på persondata.aau.dk.

Sådan gør du aftalen klar 
Udfyld aftalen og Bilag A ved at indsætte oplysninger de steder, der er markeret med grå tekst.

· Databehandleren udfylder som udgangspunkt Bilag B
· Kontraktenheden udfylder Bilag C
· Kontakt Kontraktenheden, hvis du er i tvivl om indholdet


Er du i tvivl om rollerne eller udfyldelsen af aftalen, er du altid velkommen til at kontakte Kontraktenheden på: persondata@adm.aau.dk.

DATABEHANDLERAFTALE

Mellem 

mellem
Aalborg Universitet 
CVR-nummer 29102384 
Indsæt navn på instituttet eller administrativ enhed
Fredrik Bajers Vej 7k
9220 Aalborg
Danmark
(herefter ’den dataansvarlige’)

og

Virksomhedens/institutionens navn og evt. selskabsform (A/S, ApS mv.) 
CVR-nummer XXXXXXXX
Adresse
Postnummer- sted
herefter benævnt ’databehandleren’)

der hver især er en ”part” og sammen udgør ”parterne”

HAR AFTALT følgende standardkontraktsbestemmelser (Bestemmelserne) med henblik på at overholde databeskyttelsesforordningen og sikre beskyttelse af privatlivets fred og fysiske personers grundlæggende rettigheder og frihedsrettigheder.

2. Præambel

1. Disse Bestemmelser fastsætter databehandlerens rettigheder og forpligtelser, når denne foretager behandling af personoplysninger på vegne af den dataansvarlige.

2. Disse bestemmelser er udformet med henblik på parternes efterlevelse af artikel 28, stk. 3, i Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (databeskyttelsesforordningen).

3. I forbindelse med [Beskriv behandlingsaktivitet], behandler databehandleren personoplysninger på vegne af den dataansvarlige i overensstemmelse med disse Bestemmelser.

4. Bestemmelserne har forrang i forhold til eventuelle tilsvarende bestemmelser i andre aftaler mellem parterne.

5. Der hører fire bilag til disse Bestemmelser, og bilagene udgør en integreret del af Bestemmelserne.

6. Bilag A indeholder nærmere oplysninger om behandlingen af personoplysninger, herunder om behandlingens formål og karakter, typen af personoplysninger, kategorierne af registrerede og varighed af behandlingen.

7. Bilag B indeholder den dataansvarliges betingelser for databehandlerens brug af underdatabehandlere og en liste af underdatabehandlere, som den dataansvarlige har godkendt brugen af.

8. Bilag C indeholder den dataansvarliges instruks for så vidt angår databehandlerens behandling af personoplysninger, en beskrivelse af de sikkerhedsforanstaltninger, som databehandleren som minimum skal gennemføre, og hvordan der føres tilsyn med databehandleren og eventuelle underdatabehandlere.

9. Bestemmelserne med tilhørende bilag skal opbevares skriftligt, herunder elektronisk, af begge parter.

10. Disse Bestemmelser frigør ikke databehandleren fra forpligtelser, som databehandleren er pålagt efter databeskyttelsesforordningen eller enhver anden lovgivning.


[bookmark: _Toc61383084][bookmark: _Toc93316324]3. Den dataansvarliges rettigheder og forpligtelser

1. Den dataansvarlige er ansvarlig for at sikre, at behandlingen af personoplysninger sker i overensstemmelse med databeskyttelsesforordningen (se forordningens artikel 24), databeskyttelsesbestemmelser i anden EU-ret eller medlemsstaternes[footnoteRef:1] nationale ret og disse Bestemmelser. [1:  Henvisninger til ”medlemsstat” i disse Bestemmelser skal forstås som en henvisning til ”EØS-medlemsstater”.] 


2. Den dataansvarlige har ret og pligt til at træffe beslutninger om, til hvilke(t) formål og med hvilke hjælpemidler, der må ske behandling af personoplysninger.

3. Den dataansvarlige er ansvarlig for, blandt andet, at sikre, at der er et behandlingsgrundlag for behandlingen af personoplysninger, som databehandleren instrueres i at foretage.


[bookmark: _Toc61383085][bookmark: _Toc93316325]4. Databehandleren handler efter instruks

1. Databehandleren må kun behandle personoplysninger efter dokumenteret instruks fra den dataansvarlige, medmindre det kræves i henhold til EU-ret eller medlemsstaternes nationale ret, som databehandleren er underlagt. Denne instruks skal være specificeret i bilag A og C. Efterfølgende instruks kan også gives af den dataansvarlige, mens der sker behandling af personoplysninger, men instruksen skal altid være dokumenteret og opbevares skriftligt, herunder elektronisk, sammen med disse Bestemmelser.

2. Databehandleren underretter omgående den dataansvarlige, hvis en instruks efter vedkommendes mening er i strid med denne forordning eller databeskyttelsesbestemmelser i anden EU-ret eller medlemsstaternes nationale ret.


[bookmark: _Toc61383086][bookmark: _Toc93316326]5. Fortrolighed

1. Databehandleren må kun give adgang til personoplysninger, som behandles på den dataansvarliges vegne, til personer, som er underlagt databehandlerens instruktionsbeføjelser, som har forpligtet sig til fortrolighed eller er underlagt en passende lovbestemt tavshedspligt, og kun i det nødvendige omfang. Listen af personer, som har fået tildelt adgang, skal løbende gennemgås. På baggrund af denne gennemgang kan adgangen til personoplysninger lukkes, hvis adgangen ikke længere er nødvendig, og personoplysningerne skal herefter ikke længere være tilgængelige for disse personer.

2. Databehandleren skal efter anmodning fra den dataansvarlige kunne påvise, at de pågældende personer, som er underlagt databehandlerens instruktionsbeføjelser, er underlagt ovennævnte tavshedspligt.

[bookmark: _Toc61383087][bookmark: _Toc93316327]
6. Behandlingssikkerhed

1. Databeskyttelsesforordningens artikel 32 fastslår, at den dataansvarlige og databehandleren, under hensyntagen til det aktuelle tekniske niveau, implementeringsomkostningerne og den pågældende behandlings karakter, omfang, sammenhæng og formål samt risiciene af varierende sandsynlighed og alvor for fysiske personers rettigheder og frihedsrettigheder, gennemfører passende tekniske og organisatoriske foranstaltninger for at sikre et beskyttelsesniveau, der passer til disse risici.

Den dataansvarlige skal vurdere risiciene for fysiske personers rettigheder og frihedsrettigheder som behandlingen udgør og gennemføre foranstaltninger for at imødegå disse risici. Afhængig af deres relevans kan det omfatte:

a. Pseudonymisering og kryptering af personoplysninger

b. evne til at sikre vedvarende fortrolighed, integritet, tilgængelighed og robusthed af behandlingssystemer og -tjenester

c. evne til rettidigt at genoprette tilgængeligheden af og adgangen til personoplysninger i tilfælde af en fysisk eller teknisk hændelse

d. en procedure for regelmæssig afprøvning, vurdering og evaluering af effektiviteten af de tekniske og organisatoriske foranstaltninger til sikring af behandlingssikkerhed.

2. Efter forordningens artikel 32 skal databehandleren – uafhængigt af den dataansvarlige – også vurdere risiciene for fysiske personers rettigheder som behandlingen udgør og gennemføre foranstaltninger for at imødegå disse risici. Med henblik på denne vurdering skal den dataansvarlige stille den nødvendige information til rådighed for databehandleren som gør vedkommende i stand til at identificere og vurdere sådanne risici.

3. Derudover skal databehandleren bistå den dataansvarlige med vedkommendes overholdelse af den dataansvarliges forpligtelse efter forordningens artikel 32, ved bl.a. at stille den nødvendige information til rådighed for den dataansvarlige vedrørende de tekniske og organisatoriske sikkerhedsforanstaltninger, som databehandleren allerede har gennemført i henhold til forordningens artikel 32, og al anden information, der er nødvendig for den dataansvarliges overholdelse af sin forpligtelse efter forordningens artikel 32.

Behandlingssikkerheden er beskrevet nærmere i bilag C.2, som også indeholder en liste med de foranstaltninger databehandleren som minimum skal gennemføre. Kræver den dataansvarliges identificerede risici og konsekvenser yderligere, vil disse også fremgå af bilag C.2.


[bookmark: _Toc61383088][bookmark: _Toc93316328]7. Anvendelse af underdatabehandlere

1. Databehandleren skal opfylde de betingelser, der er omhandlet i databeskyttelsesforordningens artikel 28, stk. 2, og stk. 4, for at gøre brug af en anden databehandler (en underdatabehandler).

2. Databehandleren må således ikke gøre brug af en underdatabehandler til opfyldelse af disse Bestemmelser uden forudgående specifik skriftlig godkendelse fra den dataansvarlige.

3. Databehandleren må kun gøre brug af underdatabehandlere med den dataansvarliges forudgående specifikke skriftlige godkendelse. Databehandleren skal indgive anmodningen om en specifik godkendelse mindst 4 uger inden anvendelsen af den pågældende underdatabehandler. Listen over underdatabehandlere, som den dataansvarlige allerede har godkendt, fremgår af bilag B.


4. Når databehandleren gør brug af en underdatabehandler i forbindelse med udførelse af specifikke behandlingsaktiviteter på vegne af den dataansvarlige, skal databehandleren, gennem en kontrakt eller andet retligt dokument i henhold til EU-retten eller medlemsstaternes nationale ret, pålægge underdatabehandleren de samme databeskyttelsesforpligtelser som dem, der fremgår af disse Bestemmelser, hvorved der navnlig stilles de fornødne garantier for, at underdatabehandleren vil gennemføre de tekniske og organisatoriske foranstaltninger på en sådan måde, at behandlingen overholder kravene i disse Bestemmelser og databeskyttelsesforordningen.

Databehandleren er derfor ansvarlig for at kræve, at underdatabehandleren som minimum overholder databehandlerens forpligtelser efter disse Bestemmelser og databeskyttelsesforordningen.

5. Underdatabehandleraftale(r) og eventuelle senere ændringer hertil sendes – efter den dataansvarliges anmodning herom – i kopi til den dataansvarlige, som herigennem har mulighed for at sikre sig, at tilsvarende databeskyttelsesforpligtelser som følger af disse Bestemmelser er pålagt underdatabehandleren. Bestemmelser om kommercielle vilkår, som ikke påvirker det databeskyttelsesretlige indhold af underdatabehandleraftalen, skal ikke sendes til den dataansvarlige.

6. Databehandleren skal i sin aftale med underdatabehandleren indføje den dataansvarlige som begunstiget tredjemand i tilfælde af databehandlerens konkurs, således at den dataansvarlige kan indtræde i databehandlerens rettigheder og gøre dem gældende over for underdatabehandlere, som f.eks. gør den dataansvarlige i stand til at instruere underdatabehandleren i at slette eller tilbagelevere personoplysningerne.

7. Hvis underdatabehandleren ikke opfylder sine databeskyttelsesforpligtelser, forbliver databehandleren fuldt ansvarlig over for den dataansvarlige for opfyldelsen af underdatabehandlerens forpligtelser. Dette påvirker ikke de registreredes rettigheder, der følger af databeskyttelsesforordningen, herunder særligt forordningens artikel 79 og 82, over for den dataansvarlige og databehandleren, herunder underdatabehandleren. 


[bookmark: _Toc61383089][bookmark: _Toc93316329]8. Overførsel til tredjelande eller internationale organisationer

1. Enhver overførsel af personoplysninger til tredjelande eller internationale organisationer må kun foretages af databehandleren på baggrund af dokumenteret instruks herom fra den dataansvarlige og skal altid ske i overensstemmelse med databeskyttelsesforordningens kapitel V.

2. Hvis overførsel af personoplysninger til tredjelande eller internationale organisationer, som databehandleren ikke er blevet instrueret i at foretage af den dataansvarlige, kræves i henhold til EU-ret eller medlemsstaternes nationale ret, som databehandleren er underlagt, skal databehandleren underrette den dataansvarlige om dette retlige krav inden behandling, medmindre den pågældende ret forbyder en sådan underretning af hensyn til vigtige samfundsmæssige interesser.

3. Uden dokumenteret instruks fra den dataansvarlige kan databehandleren således ikke inden for rammerne af disse Bestemmelser:

a. overføre personoplysninger til en dataansvarlig eller databehandler i et tredjeland eller en international organisation
b. overlade behandling af personoplysninger til en underdatabehandler i et tredjeland
c. behandle personoplysningerne i et tredjeland

4. Den dataansvarliges instruks vedrørende overførsel af personoplysninger til et tredjeland, herunder det eventuelle overførselsgrundlag i databeskyttelsesforordningens kapitel V, som overførslen er baseret på, skal angives i bilag C.6.

5. Disse Bestemmelser skal ikke forveksles med standardkontraktsbestemmelser som omhandlet i databeskyttelsesforordningens artikel 46, stk. 2, litra c og d, og disse Bestemmelser kan ikke udgøre et grundlag for overførsel af personoplysninger som omhandlet i databeskyttelsesforordningens kapitel V.


[bookmark: _Toc61383090][bookmark: _Toc93316330]9. Bistand til den dataansvarlige

1. Databehandleren bistår, under hensyntagen til behandlingens karakter, så vidt muligt den dataansvarlige ved hjælp af passende tekniske og organisatoriske foranstaltninger med opfyldelse af den dataansvarliges forpligtelse til at besvare anmodninger om udøvelsen af de registreredes rettigheder som fastlagt i databeskyttelsesforordningens kapitel III.

Dette indebærer, at databehandleren så vidt muligt skal bistå den dataansvarlige i forbindelse med, at den dataansvarlige skal sikre overholdelsen af:

a. oplysningspligten ved indsamling af personoplysninger hos den registrerede
b. oplysningspligten, hvis personoplysninger ikke er indsamlet hos den registrerede
c. indsigtsretten
d. retten til berigtigelse
e. retten til sletning (”retten til at blive glemt”)
f. retten til begrænsning af behandling
g. underretningspligten i forbindelse med berigtigelse eller sletning af personoplysninger eller begrænsning af behandling
h. retten til dataportabilitet
i. retten til indsigelse
j. retten til ikke at være genstand for en afgørelse, der alene er baseret på automatisk behandling, herunder profilering

2. I tillæg til databehandlerens forpligtelse til at bistå den dataansvarlige i henhold til Bestemmelse 6.3., bistår databehandleren endvidere, under hensyntagen til behandlingens karakter og de oplysninger, der er tilgængelige for databehandleren, den dataansvarlige med:

a. den dataansvarliges forpligtelse til uden unødig forsinkelse og om muligt senest 72 timer, efter at denne er blevet bekendt med det, at anmelde brud på persondatasikkerheden til den kompetente tilsynsmyndighed, Datatilsynet, medmindre at det er usandsynligt, at bruddet på persondatasikkerheden indebærer en risiko for fysiske personers rettigheder eller frihedsrettigheder

b. den dataansvarliges forpligtelse til uden unødig forsinkelse at underrette den registrerede om brud på persondatasikkerheden, når bruddet sandsynligvis vil medføre en høj risiko for fysiske personers rettigheder og frihedsrettigheder
c. den dataansvarliges forpligtelse til forud for behandlingen at foretage en analyse af de påtænkte behandlingsaktiviteters konsekvenser for beskyttelse af personoplysninger (en konsekvensanalyse)

d. den dataansvarliges forpligtelse til at høre den kompetente tilsynsmyndighed, Datatilsynet, inden behandling, såfremt en konsekvensanalyse vedrørende databeskyttelse viser, at behandlingen vil føre til høj risiko i mangel af foranstaltninger truffet af den dataansvarlige for at begrænse risikoen.

3. Parterne har i bilag C angivet de fornødne tekniske og organisatoriske foranstaltninger, hvormed databehandleren skal bistå den dataansvarlige samt i hvilket omfang og udstrækning. Det gælder for de forpligtelser, der følger af Bestemmelse 9.1. og 9.2.


[bookmark: _Toc61383091][bookmark: _Toc93316331]10. Underretning om brud på persondatasikkerheden

1. Databehandleren underretter uden unødig forsinkelse den dataansvarlige efter at være blevet opmærksom på, at der er sket et brud på persondatasikkerheden.

2. Databehandlerens underretning til den dataansvarlige skal om muligt ske ved, at databehandleren giver en indledende underretning hurtigst muligt og senest 4 timer efter, at denne er blevet bekendt med bruddet og en uddybende underretning hurtigst muligt og senest inden for 36 timer efter, at databehandleren er bekendt med bruddet, sådan at den dataansvarlige kan overholde sin forpligtelse til at anmelde bruddet på persondatasikkerheden til den kompetente tilsynsmyndighed, jf. databeskyttelsesforordningens artikel 33.

3. I overensstemmelse med Bestemmelse 9.2.a skal databehandleren bistå den dataansvarlige med at foretage anmeldelse af bruddet til den kompetente tilsynsmyndighed. Det betyder, at databehandleren skal bistå med at tilvejebringe nedenstående information, som ifølge artikel 33, stk. 3, skal fremgå af den dataansvarliges anmeldelse af bruddet til den kompetente tilsynsmyndighed:

a. karakteren af bruddet på persondatasikkerheden, herunder, hvis det er muligt, kategorierne og det omtrentlige antal berørte registrerede samt kategorierne og det omtrentlige antal berørte registreringer af personoplysninger

b. de sandsynlige konsekvenser af bruddet på persondatasikkerheden

c. de foranstaltninger, som den dataansvarlige har truffet eller foreslår truffet for at håndtere bruddet på persondatasikkerheden, herunder, hvis det er relevant, foranstaltninger for at begrænse dets mulige skadevirkninger.

4. Parterne skal i bilag C angive den information, som databehandleren skal tilvejebringe i forbindelse med sin bistand til den dataansvarlige i dennes forpligtelse til at anmelde brud på persondatasikkerheden til den kompetente tilsynsmyndighed.



[bookmark: _Toc61383092][bookmark: _Toc93316332]11. Sletning og returnering af oplysninger

1. Ved ophør af databehandlerens behandling af personoplysninger, er databehandleren forpligtet til at [VALG 1] slette alle personoplysninger, der er blevet behandlet på vegne af den dataansvarlige og bekræfte over for den dataansvarlig, at oplysningerne er slettet / [VALG 2] tilbagelevere alle personoplysningerne og slette eksisterende kopier, medmindre EU-retten eller medlemsstaternes nationale ret foreskriver opbevaring af personoplysningerne.

2. [HVIS RELEVANT] Følgende regler i EU-retten, medlemsstaternes nationale ret eller adfærdskodekser foreskriver opbevaring af personoplysningerne efter ophør af tjenesterne vedrørende behandling af personoplysninger:

a. […] fx The Danish Code of Conduct for Research Integrity, hvorefter data skal opbevares I en periode på mindst 5 år fra datoen for publicering. 

b. […] fx Bogføringsloven, hvorefter oplysninger vedrørende en betaling skal opbevares i 5 år fra udgangen af det regnskabsår, som materialet vedrører.

Databehandleren forpligter sig til alene at behandle personoplysningerne til de(t) formål, i den periode og under de betingelser, som disse regler foreskriver.


[bookmark: _Toc61383093][bookmark: _Toc93316333]12. Revision, herunder inspektion

1. Databehandleren stiller alle oplysninger, der er nødvendige for at påvise overholdelsen af databeskyttelsesforordningens artikel 28 og disse Bestemmelser, til rådighed for den dataansvarlige og giver mulighed for og bidrager til revisioner, herunder inspektioner, der foretages af den dataansvarlige eller en anden revisor, som er bemyndiget af den dataansvarlige.

2. Procedurerne for den dataansvarliges revisioner, herunder inspektioner, med databehandleren og underdatabehandlere er nærmere angivet i Bilag C.7. og C.8.

3. Databehandleren er forpligtet til at give tilsynsmyndigheder, som efter gældende lovgivning har adgang til den dataansvarliges eller databehandlerens faciliteter, eller repræsentanter, der optræder på tilsynsmyndighedens vegne, adgang til databehandlerens fysiske faciliteter mod behørig legitimation.


[bookmark: _Toc61383094][bookmark: _Toc93316334]13. Parternes aftale om andre forhold

1. Parterne kan aftale andre bestemmelser vedrørende tjenesten vedrørende behandling af personoplysninger om f.eks. erstatningsansvar, så længe disse andre bestemmelser ikke direkte eller indirekte strider imod Bestemmelserne eller forringer den registreredes grundlæggende rettigheder og frihedsrettigheder, som følger af databeskyttelsesforordningen.



[bookmark: _Toc61383095][bookmark: _Toc93316335]14. Ikrafttræden og ophør

1. Bestemmelserne træder i kraft på datoen for begge parters underskrift heraf.

2. Begge parter kan kræve Bestemmelserne genforhandlet, hvis lovændringer eller uhensigtsmæssigheder i Bestemmelserne giver anledning hertil.

3. Bestemmelserne er gældende, så længe tjenesten vedrørende behandling af personoplysninger varer. I denne periode kan Bestemmelserne ikke opsiges, medmindre andre bestemmelser, der regulerer levering af tjenesten vedrørende behandling af personoplysninger, aftales mellem parterne.

4. Hvis levering af tjenesterne vedrørende behandling af personoplysninger ophører, og personoplysningerne er slettet eller returneret til den dataansvarlige i overensstemmelse med Bestemmelse 11.1 og Bilag C.4, kan Bestemmelserne opsiges med skriftligt varsel af begge parter.

5. Underskrifter


På vegne af AAU[footnoteRef:2] (den dataansvarlige) [2:  Nærværende aftale er genstand for elektronisk godkendelse i Workzone af den juridisk ansvarlige ved AAU, dvs. Kontraktchefen, ref. AAU’s delegationsinstruks.  
] 


Sted, dato:


______________________________________________________________
Navn:
Titel: [Institutleder / Titel på administrativ ansvarlig, jf. delegationsinstruks]



Sted, dato:


______________________________________________________________
Navn:
Titel: [Institutleder / Titel på administrativ ansvarlig, jf. delegationsinstruks]




På vegne af databehandleren

Sted, dato:

	
_______________________________________________________________
Navn:
Titel: Projektleder [OBS: Underskriften fjernes, hvis det er en administrativ aftale]



Sted, dato:


_______________________________________________________________
Navn:
Titel: Projektleder [OBS: Underskriften fjernes, hvis det er en administrativ aftale]

































[bookmark: _Toc61383096][bookmark: _Toc93316336]15. Kontaktpersoner hos den dataansvarlige og databehandleren

1. Parterne kan kontakte hinanden via nedenstående kontaktpersoner.

2. Parterne er forpligtet til løbende at orientere hinanden om ændringer vedrørende kontaktpersoner.

[bookmark: _Toc90469612][bookmark: _Toc93316337]Den dataansvarlige:

Navn		
Stilling	
Telefonnummer	
E-mail	

[bookmark: _Toc90469613][bookmark: _Toc93316338]DATABEHANDLEREN:

Navn		
Stilling	
Telefonnummer	
E-mail	


[bookmark: _Toc61383097][bookmark: _Toc93316339]Bilag A - Oplysninger om behandlingen

A.1. Formålet med databehandlerens behandling af personoplysninger på vegne af den dataansvarlige

Formålet med databehandlerens behandling af personoplysninger på vegne af den dataansvarlige er, at [BESKRIV FORMÅL. I TILFÆLDE AF FLERE BEHANDLINGSAKTIVITETER, SKAL DISSE OPLYSNINGER FREMGÅ FOR HVER ENKELT BEHANDLINGSAKTIVITET]

A.2. Databehandlerens behandling af personoplysninger på vegne af den dataansvarlige drejer sig primært om (karakteren af behandlingen)

[BESKRIV KARAKTEREN AF BEHANDLINGEN - F.EKS. ADMINISTRATION, REGISTRERING OG OPBEVARING AF PERSONOPLYSNINGER, ELLER ANALYSE AF PERSONOPLYSNINGER TIL BRUG FOR FORSKNINGSPROJEKTET]

A.3. Behandlingen omfatter følgende typer af personoplysninger om de registrerede

[BESKRIV TYPEN AF PERSONOPLYSNINGER DER BEHANDLES, EKSEMPELVIS

Almindelige oplysninger: CPR-nummer, navn, e-mailadresse, telefonnummer, adresse, personnummer, betalingskortoplysninger, medlemsnummer, type af medlemskab, fremmøde i fitnesscenter og tilmelding til konkrete fitnesshold.

Følsomme oplysninger: Helbredsoplysninger

BEMÆRK: BESKRIVELSEN BØR VÆRE SÅ SPECIFIK SOM MULIGT.] 

A.4. Behandlingen omfatter følgende kategorier af registrerede

[BESKRIV KATEGORIERNE AF REGISTREREDE, EKSEMPELVIS

i. Interviewdeltagere i forskningsprojektet 
ii. Potentielle deltagere, der besøger tilmeldingssiden for et arrangement
iii. Inviterede personer til den dataansvarliges arrangementer
iv. Studerende indskrevet ved den dataansvarlige
v. Ansatte ved den dataansvarlige

A.5. Aftalens løbetid

[VÆLG

Behandlingen gælder indtil [INDSÆT ENTEN DATO ELLER HENVISNING TIL HOVEDAFTALE]

ELLER

Behandlingen er ikke tidsbegrænset og gælder indtil databehandleren ikke længere behandler
Personoplysninger på vegne af den dataansvarlige. En beskrivelse af
opbevaringsperioderne og sletterutinerne står i bilag C.4.

ELLER 

Databehandleraftalens løbetid følger hovedaftalen, [ANGIV REFERENCE TIL HOVEDAFTALE]. Ophør af hovedaftalen uanset årsag vil derfor også betyde ophør af databehandleraftalen.] 
[bookmark: _Toc61383098][bookmark: _Toc93316340]Bilag B - Underdatabehandlere

B.1. Godkendte underdatabehandlere

Ved Bestemmelsernes ikrafttræden har den dataansvarlige godkendt brugen af følgende underdatabehandlere

	NAVN
	CVR
	ADRESSE
	BESKRIVELSE AF BEHANDLING

	
	
	
	

	
	
	
	

	
	
	
	

	
	
	
	



Ved Bestemmelsernes ikrafttræden har den dataansvarlige godkendt brugen af ovennævnte underdatabehandlere for den beskrevne behandlingsaktivitet. Databehandleren må ikke – uden den dataansvarliges skriftlige godkendelse – gøre brug af en underdatabehandler til en anden behandlingsaktivitet end den beskrevne og aftalte eller gøre brug af en anden underdatabehandler til denne behandlingsaktivitet.

B.2. Varsel for godkendelse af underdatabehandlere

Databehandleren skal indgive anmodningen om en specifik godkendelse mindst 4 uger inden anvendelsen af den pågældende underdatabehandler.


[bookmark: _Toc61383099][bookmark: _Toc93316341]Bilag C - Instruks vedrørende behandling af personoplysninger


C.1. Behandlingens genstand/instruks
Databehandlerens behandling af personoplysninger på vegne af den dataansvarlige sker ved, at databehandleren udfører følgende:

[INDSÆT BESKRIVELSE FRA PKT. A.2]


C.2. Behandlingssikkerhed
Det vurderes, at databehandlerens behandlingsaktivitet på vegne af den dataansvarlige er forbundet med lav/mellem/høj risiko, hvorfor der skal etableres et lavt/mellem/højt sikkerhedsniveau, jf. forordningens art. 32, stk. 1.

Til grund for vurderingen af sikkerhedsniveauet er der lagt vægt på følgende vurderingsmomenter: 

[KONTRAKTENHEDEN INDSÆTTER PUNKTER FRA SKABELONEN TIL RISIKOVURDERING

EKSEMPELVIS:

· Der er tale om almindelige personoplysninger
· Der behandles oplysninger om 10.000 registrerede
· Behandlingen foregår alene i den dataansvarliges systemer
· Der er tale om en kort periode fra den XX til den XX
· Der er tale om en kendt databehandler, som den dataansvarlige har tillid til]
Databehandleren er herefter berettiget og forpligtet til at træffe beslutninger om, hvilke tekniske og organisatoriske sikkerhedsforanstaltninger, der skal gennemføres for at etableret det nødvendige (og aftalte) sikkerhedsniveau, der i tilstrækkelig grad imødekommer og håndterer, at behandlingen er forbundet med [INDSÆT SIKKERHEDSNIVEAU lav risiko/mellem risiko/høj risiko]. 

[OBS: Hvis der er tale om en databehandler der er en studerende eller er en lille virksomhed, der ikke selv kan træffe beslutninger om sikkerhed, så indsættes i stedet minimumskrav til den pågældende databehandler som angivet i proceduren for indgåelse af databehandleraftaler].


C.3 Bistand til den dataansvarlige
Databehandleren skal så vidt muligt – inden for det nedenstående omfang og udstrækning – bistå den dataansvarlige i overensstemmelse med Bestemmelse 9.1 og 9.2 ved at gennemføre følgende tekniske og organisatoriske foranstaltninger:

· Databehandleren skal have formelle procedurer for, hvordan bistand til den dataansvarlige håndteres i virksomheden. 
· Databehandleren skal sikre tilstrækkelige interne procedurer til, at databehandleren kan overholde sin forpligtigelse til at bistå med sikkerhedshændelser, anmodninger fra den registrerede og håndtering af de registreredes rettigheder.
· Databehandleren besvarer eller løser ikke en forespørgsel fra en registreret omkring dennes rettigheder, herunder indsigt, men sender forespørgslen videre til den dataansvarlige så snart databehandleren er bekendt med at det er den dataansvarlige, der skal behandle forespørgslen.
· Databehandleren skal endvidere være i stand til at underrette den dataansvarlige senest 4 timer efter mistanke om en mulig sikkerhedshændelse. 
· Databehandleren skal journalisere og dokumentere alle korrespondancer med den dataansvarlige der vedrører bistand til den dataansvarlige. 

C.4 Opbevaringsperiode/sletterutine
Se pkt. 11. 
 

C.5 Lokalitet for behandling
Behandling af de af Bestemmelserne omfattede personoplysninger kan ikke uden den dataansvarliges forudgående skriftlige godkendelse ske på andre lokaliteter end følgende:

[DATABEHANDLER ANGIVER, HVOR BEHANDLINGEN FINDER STED] 
[DATABEHANDLEREN ANGIVER OGSÅ, HVILKEN DATABEHANDLER ELLER UNDERDATABEHANDLER, DER ANVENDER ADRESSEN] 


C.6 Instruks vedrørende overførsel af personoplysninger til tredjelande
[HVIS DER IKKE SKAL OVERFØRES PERSONOPLYSNINGER TIL TREDJELAND ANGIVES FØLGENDE:
”Databehandleren er ikke berettiget til inden for rammerne af disse bestemmelser at overføre personoplysninger til tredjelande”]

[HVIS DER SKAL OVERFØRES PERSONOPLYSNINGER TIL TREDJELAND ANGIVES GRUNDLAGET FOR OVERFØRSLEN (FX SAMTYKKE, STANDARD KONTRAKTBESTEMMELSERNE).] 

C.7 Procedurer for den dataansvarliges revisioner, herunder inspektioner, med behandlingen af personoplysninger, som er overladt til databehandleren
Denne aftale vurderes efter Datatilsynets vejledning om tilsyn med databehandlere at få XX point. Det betyder at der skal føres tilsyn med databehandleren efter følgende koncept:

[VÆLG KONCEPT – HUSK AT SLETTE KONCEPTNUMMER

KONCEPT 1: Det er mellem parterne aftalt, at der som udgangspunkt ikke er behov for at føre tilsyn med databehandleren.
 
ELLER

KONCEPT 2: Det er mellem parterne aftalt, at databehandleren af egen drift hver 12. måned med start fra aftalens underskrift skal sende en skriftlig bekræftelse på, at alle krav i aftalen stadig efterleves. Databehandleren afholder selv udgifterne herfor. Den dataansvarlige kan dog vælge at sende et spørgeskema, som skal udfyldes af databehandleren, ved brug af en ekstern leverandør. Databehandleren afholder selv udgifterne herfor.  

Baseret på resultaterne af tilsynet, er den dataansvarlige berettiget til at anmode om gennemførelse af yderligere foranstaltninger med henblik på at sikre overholdelsen af databeskyttelsesforordningen, databeskyttelsesbestemmelser i anden EU-ret eller medlemsstaternes nationale ret og disse Bestemmelser.

ELLER

KONCEPT 3: Det er mellem parterne aftalt, at databehandleren af egen drift hver 12. måned med start fra aftalens underskrift enten skal;
1) sende en skriftlig status på forhold, der er omfattet af Bestemmelserne og andre relevante områder (f.eks. organisatoriske eller produktmæssige ændringer) eller 
2) skriftligt dokumentere, at behandling af personoplysninger på vegne af den dataansvarlige sker i henhold til en opdateret certificering, jf. databeskyttelsesforordningens artikel 42, eller at databehandleren følger et godkendt adfærdskodeks, jf. databeskyttelsesforordningens artikel 40.
Den dataansvarlige kan dog vælge at sende et spørgeskema, som skal udfyldes af databehandleren, ved brug af en ekstern leverandør. Databehandleren afholder selv udgifterne herfor.  

Baseret på resultaterne af tilsynet er den dataansvarlige berettiget til at anmode om gennemførelse af yderligere foranstaltninger med henblik på at sikre overholdelsen af databeskyttelsesforordningen, databeskyttelsesbestemmelser i anden EU-ret eller medlemsstaternes nationale ret og disse Bestemmelser.

ELLER

KONCEPT 4: Det er mellem parterne aftalt, at databehandleren én gang årligt med start fra aftalens underskrift for egen regning skal indhente en revisionserklæring fra en uafhængig tredjepart vedrørende databehandlerens overholdelse af databeskyttelsesforordningen, databeskyttelsesbestemmelser i anden EU-ret eller medlemsstaternes nationale ret og disse Bestemmelser.

Der er enighed mellem parterne om, at en ISAE 3000 revisorerklæring eller tilsvarende revisorerklæringer der måtte træde i stedet for denne skal anvendes i overensstemmelse med disse Bestemmelser. Revisorerklæringen fremsendes uden unødig forsinkelse til den dataansvarlige til orientering.

Baseret på resultaterne af tilsynet, er den dataansvarlige berettiget til at anmode om gennemførelse af yderligere foranstaltninger med henblik på at sikre overholdelsen af databeskyttelsesforordningen, databeskyttelsesbestemmelser i anden EU-ret eller medlemsstaternes nationale ret og disse Bestemmelser.

Den dataansvarlige eller en repræsentant for den dataansvarlige har til enhver tid ret til at foretage ekstraordinære tilsyn ved databehandleren, hvis den dataansvarlige bliver opmærksom på indikationer for, at der er behov herfor, for eksempel, men ikke udtømmende oplistet, via informationer i pressen, tilsynsrapporter eller egne erfaringer med sikkerhedsbrud. 

Den dataansvarlige eller en repræsentant for den dataansvarlige har herudover også adgang til at foretage inspektioner, herunder fysiske inspektioner, med lokaliteterne hvorfra databehandleren foretager behandling af personoplysninger, herunder fysiske lokaliteter og systemer, der benyttes til eller i forbindelse med behandlingen. Sådanne inspektioner kan gennemføres, når den dataansvarlige finder det nødvendigt.


C.8 [SLET, HVIS INGEN UNDERDATABEHANDLER] Procedurer for revisioner, herunder inspektioner, med behandling af personoplysninger, som er overladt til underdatabehandlere
Databehandleren eller en repræsentant for databehandleren er forpligtiget til at føre et tilstrækkeligt tilsyn med underdatabehandler(en/ne) i overensstemmelse med Datatilsynets vejledning for tilsyn med databehandlere og af egen drift fremsende resultaterne af disse tilsyn til den dataansvarlige senest 7 hverdage efter tilsynet er afsluttet og eventuel rapport udarbejdet.

Databehandlerens og underdatabehandlerens eventuelle udgifter i forbindelse med et gennemført tilsyn og udarbejdelse af rapporter afholdes mellem databehandleren og underdatabehandleren.  

Baseret på resultaterne af de af databehandleren udførte tilsyn, er den dataansvarlige berettiget til at anmode om gennemførelse af yderligere foranstaltninger med henblik på at sikre overholdelsen af databeskyttelsesforordningen, databeskyttelsesbestemmelser i anden EU-ret eller medlemsstaternes nationale ret og disse Bestemmelser.


[bookmark: _Toc93316342]Bilag D - Parternes regulering af andre forhold


D.1 Erstatningsansvar i forhold til de registrerede 
Såfremt en registreret kræver erstatning for materiel eller immateriel skade finder databeskyttelsesforordningens art. 82 anvendelse. 


D.2 Parternes indbyrdes erstatningsansvar 
Der påhviler Parterne almindeligt erstatningsansvar i henhold til dansk rets almindelige regler. Bortset fra væsentlig misligholdelse af Databehandleraftalen, skal Parterne dog ikke kunne holdes ansvarlige for indirekte tab, følgeskader, driftstab, tabt arbejdsfortjeneste eller andre økonomiske konsekvenstab. Som eksempel, men ikke udtømmende, er manglende overholdelse af instruksen, jf. afsnit 3, væsentlig misligholdelse. 

Bortset fra forsætlige og groft uagtsomme handlinger og undladelser, er Parternes indbyrdes erstatningsansvar i enhver henseende begrænset til et samlet beløb på DKK 500.000 pr. part. 

Ovennævnte ansvarsbegrænsninger omfatter ikke regreskrav imellem parterne i medfør af art. 82. 

